**Ministru kabineta rīkojuma projekta**

**“Par Pašvaldību finanšu izlīdzināšanas fonda padomi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta rīkojuma projekta mērķis ir precizēt Pašvaldību finanšu izlīdzināšanas fonda padomes sastāvu.Atbilstoši Oficiālo publikāciju un tiesiskās informācijas likuma 7.panta trešajā daļā noteiktajam Ministru kabineta rīkojuma projekts stājas spēkā tā parakstīšanas brīdī  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Par Pašvaldību finanšu izlīdzināšanas fonda padomi”” (turpmāk – rīkojuma projekts) izstrādāts pamatojoties uz Pašvaldību finanšu izlīdzināšanas likuma 11.panta pirmo daļu, kurā noteikts, ka izlīdzināšanas fonda darbības pārraudzībai Ministru kabinets izveido Pašvaldību finanšu izlīdzināšanas fonda padomi (turpmāk – Padome). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Padomes sastāvs ir apstiprināts ar Ministru kabineta 2017.gada 19.septembra rīkojumu Nr.519 “Par Pašvaldību finanšu izlīdzināšanas fonda padomi”. Padomes sastāvā ir iekļauti pārstāvji no Saeimas, Finanšu ministrijas, Valsts kases, Valsts ieņēmumu dienesta, Vides aizsardzības un reģionālās attīstības ministrijas, Izglītības un zinātnes ministrijas, Labklājības ministrijas, Rīgas pilsētas pašvaldības, kā arī seši pašvaldību domju priekšsēdētāji, kurus izvirzījusi likuma “Par pašvaldībām” 96.pantā noteiktā pašvaldību biedrība, nodrošinot, ka divi no tiem pārstāv republikas pilsētu pašvaldības, bet četri – novadu pašvaldības. Rīkojuma projekts sagatavots, lai precizētu Padomes sastāvu, ņemot vērā, ka:* Padomes sastāvā iekļautais Rīgas domes priekšsēdētāja vietnieks ir atstājis amatu, bet turpinās darbu Padomē kā Rīgas domes deputāts;
* Izglītības un zinātnes ministrija darbam Padomē ir deleģējusi citu pārstāvi;
* Valsts ieņēmumu dienesta deleģētajam pārstāvim ir mainījies amata nosaukums;
* Padomes sastāvā iekļautais Liepājas pilsētas domes priekšsēdētājs ir atstājis amatu, līdz ar to Latvijas Pašvaldību savienība darbam Padomē ir deleģējusi citu pārstāvi;
* Padomes sastāvā iekļautais Saeimas deputāts ir zaudējis Saeimas deputāta mandātu, līdz ar to Saeima darbam Padomē ir deleģējusi citu pārstāvi.

Ņemot vērā, ka veicamie precizējumi pārsniedz piecdesmit procentus no teksta apjoma, saskaņā ar juridiski tehniskajām prasībām ir nepieciešams izdot jaunu Ministru kabineta rīkojumu, līdz ar to rīkojuma projekts paredz atzīt par spēku zaudējušu Ministru kabineta 2017. gada 19. septembra rīkojumu Nr. 519 “Par Pašvaldību finanšu izlīdzināšanas fonda padomi”. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

|  |  |
| --- | --- |
| Finanšu ministrs | J. Reirs |

Vītola, 67083876

Sandra.Vitola@fm.gov.lv